Id-Dipartiment tad-Dwana joffri għall-bejgħ diversi oġġetti
Ritratti: Arkivji Id-Dipartiment tad-Dwana se jkun qiegħed jirċievi offerti ssiġillati għal xiri ta' diversi oġġetti tali kwali, ġarr u tneħħija tagħhom, fosthom inbejjed u xorb alkoħoliku, xkejjer tal- gypsum, rombli ta' drapp, settijiet tal-kmamar tal-banju, ħwejjeġ u żraben. Il-lottijiet huma kif ġej: 75 lott ta' xorb alkoħoliku; 43 lottijiet ta' inbid; 7 lottijiet xkejjer tal- gypsum ; 16-il lott b'settijiet tal-kmamar tal-banju; 6 lottijiet ħwejjeġ tal-irġiel; 12-il lott ħwejjeġ tat-tfal; 5 lottijiet żraben; u 5 lottijiet rombli ta' drapp. L-offerti jintlaqgħu mid-Direttur Ġenerali ġewwa l-Auctions Section, Newport Bonded Stores, Marsa bejn it-Tnejn 3 t'Awwissu sal-Ġimgħa 7 t'Awwissu 2020, mit-8:00am san-12:00pm. Biex wieħed jara lott, jiġbor formuli tal-offerti jew irid iktar informazzjoni fejn jeħtieġ, jista' jaċċessaha mill- Auctions Section, Newport Bonded Stores, Marsa, jew inkella jċempel fuq in-numru tat-telefown 21237209 matul l-istess ġranet u ħinijiet imsemmija hawn fuq